Sievert

Sievert (tunnus Sv, [si:vert]) on SI-järjestelmän mukainen (säteilyn) ekvivalenttiannoksen eli säteilyannoksen yksikkö.SI-opas, s. 5 Sievert kuvaa ionisoivan säteilyn biologista vaikuttavuutta toisin kuin gray, joka on absorboituneen annoksen yksikkö. Sievert on nimetty ruotsalaisen säteilysuoja-asioiden asiantuntijan Rolf Sievertin mukaan.

Yhden sievertin henkilöannoksen arvioidaan aiheuttavan ihmisessä kuolemaan johtavan syövän tämän elinaikana noin 5 %:n todennäköisyydellä. Ekvivalenttiannos voidaan laskea absorboituneesta annoksesta säteilyn luonteesta riippuvien painotuskertoimien avulla.

Suomalaisen keskimääräinen säteilyannos on 5,9 mSv vuodessa.

 Muita säteilyn yksiköitä 
Rem on vanhentunut ekvivalenttiannoksen yksikkö, jonka sievert on korvannut. Yksi rem on sama kuin 0,01 Sv.

Aktiivisuuden yksikkö on becquerel. Aktiivisuuden suhde annokseen on ainekohtainen. 

Annosnopeus ilmaisee säteilyannoksen määrän aikayksikköä kohden. Annosnopeuden yksikkö on sievertiä tunnissa (Sv/h).

 Kertoimet 
Sievertin yhteydessä käytetään SI-järjestelmän kerrannaisyksiköitä.SI-opas, s. 5-6

Esimerkki: 5,9 mSv = 0,0059 Sv

1 Sv = 1000 mSv = 0,001 kSv

 Lähteet 

 Viitteet 

 Aiheesta muualla 

Luokka:Säteilyannoksen yksiköt
Luokka:SI-järjestelmän johdannaisyksiköt
Luokka:Seulonnan keskeiset artikkelit